# Dipòsit d'Allchar

El dipòsit d'Allchar és un dipòsit hidrotermal de baixa temperatura d'or, arsènic, antimoni i tal·li que es troba al municipi de Kavadarci, al sud de Macedònia del Nord. Durant un temps, entre 1880 i 1908, va ser explotada la part del dipòsit rica en tal·li. La mina Crven Dol, a dins del dipòsit, va produir durant la seva explotació 500 tones de tal·li. El mineral lorandita, descobert en aquest jaciment, està sent utilitzat per determinar el flux de neutrins solars.

## Geologia i mineria

Allchar és un dipòsit d'or de tipus Carlin, similar als trobats en el Carlin Unconformity, a Nevada, Estats Units. S'hi troba una mineralització disseminada d'or, arsènic, antimoni, tal·li i mercuri en carbonats del Triàsic, dolomies i toves volcàniques intercalades del Terciari, i toves fèlsiques del Pliocè.
La mina Crven Dol va explotar la capa del jaciment rica en antimoni i tal·li, i pobre en arsènic. Els minerals que més abundants en aquesta part del jaciment són realgar, orpiment, pirita amb contingut d'arsènic i marcassita. Durant el temps que es va explotar la mina se'n va produir antimoni, arsènic i tal·li.

## Minerals descoberts al dipòsit d'Allchar

Aquestes són les espècies que han estat descobertes en aquest dipòsit:
| Espècie Etimologia Bernardita Del mineralogista txec Jan H. Bernard. Dorallcharita Del francès doré, pel seu color daurat, i Allchar, l'indret on va ser descoberta. Jankovićita Pel professor S. Janković pel seu treball en la mineralogia i geologia d'Allchar. Lorandita Pel físic, matemàtic i polític hongarès Loránd Eötvös. Parapierrotita Per la seva estreta relació amb la pierrotita. Picotpaulita Del mineralogista francès Paul Picot. | Espècie Etimologia Raguinita Pel professor de geologia mineria Eugene Raguin. Rebulita Pel geòleg i enginyer de mines eslovè anomenat Rebula. Simonita Per Simon Engel, el fill del descriptor principal de l'espècie. Tal·liofarmacosiderita Pel seu contingut en tal·li i la seva relació amb la farmacosiderita. Vrbaïta Pel professor de mineralogia Karl Vrba. |

## Referències

* 1 2 Perciva, T. J.; Radtke, AS «Sedimentary-rock-hosted disseminated gold mineralization in the Alsar district, Macedonia». The Canadian Mineralogist, 32, 1994, pàg. 649–665.
* ↑ Pavicevic, M «Lorandite from Allchar — A low energy solar neutrino dosimeter». Nuclear Instruments and Methods in Physics Research Section A: Accelerators, Spectrometers, Detectors and Associated Equipment, 271, 2, 1988, p. 287. DOI: 10.1016/0168-9002(88)90171-4.
* ↑ Subotic, K. M.; Pavicevic, M. K.. Status of the LOREX: Geochemical, 1998, p. 912. DOI 10.1063/1.57378.
* ↑ Volkov, A. V.; Serafimovski, T.; Kochneva, N. T.; Tomson, I. N.; Tasev, G. «The Alshar epithermal Au-As-Sb-Tl deposit, southern Macedonia». Geology of Ore Deposits, 48, 3, 2006, pàg. 175. Bibcode: 2006GeoOD..48..175V. DOI: 10.1134/S1075701506030020.
* ↑ «Allchar (Alsar; Alshar), Rožden (Rozhden; Roszdan), Republic of Macedonia». Mindat. [Consulta: 12 febrer 2017].
* ↑ Cvetković, Lj.; Boronikhin, V. A.; Pavićević, M. K.; Krajnović, D.; Gržetić, I.; Libowitzky, E.; Giester, G.; Tillmanns, E. «Jankovićite, Tl₅Sb₉(As, Sb)₄S$_{22}$, a new TI-sulfosalt from Allchar, Macedonia». Mineralogy and Petrology, 53, 1995, pàg. 125. Bibcode: 1995MinPe..53..125C. DOI: 10.1007/BF01171951.
* ↑ Pavicevic, M.; Elgoresy, A. «Crven Dol Tl deposit in Allchar: Mineralogical investigation, chemical composition of Tl minerals and genetic implications». Nuclear Instruments and Methods in Physics Research Section A: Accelerators, Spectrometers, Detectors and Associated Equipment, 271, 2, 1988, pàg. 297. Bibcode: 1988NIMPA.271..297P. DOI: 10.1016/0168-9002(88)90172-6.
* ↑ Jankovic, S. «The Allchar Tl–As–Sb Deposit, Yugoslavia and its specific metallogenic features». Nuclear Instruments and Methods in Physics Research Section A: Accelerators, Spectrometers, Detectors and Associated Equipment, 271, 2, 1988, pàg. 286. Bibcode: 1988NIMPA.271..286J. DOI: 10.1016/0168-9002(88)90170-2.
* ↑ «Bernardite» (en anglès). Mindat. [Consulta: 12 febrer 2017].
* ↑ «Dorallcharite» (en anglès). Mindat. [Consulta: 12 febrer 2017].
* ↑ «Jankovićite» (en anglès). Mindat. [Consulta: 12 febrer 2017].
* ↑ «Lorándite» (en anglès). Mindat. [Consulta: 12 febrer 2017].
* ↑ «Parapierrotite» (en anglès). Mindat. [Consulta: 12 febrer 2017].
* ↑ «Picotpaulite» (en anglès). Mindat. [Consulta: 12 febrer 2017].
* ↑ «Raguinite» (en anglès). Mindat. [Consulta: 12 febrer 2017].
* ↑ «Rebulite» (en anglès). Mindat. [Consulta: 12 febrer 2017].
* ↑ «Simonite» (en anglès). Mindat. [Consulta: 12 febrer 2017].
* ↑ «Thalliumpharmacosiderite» (en anglès). Mindat. [Consulta: 12 febrer 2017].
* ↑ «Vrbaite» (en anglès). Mindat. [Consulta: 12 febrer 2017].